
ALAT -ALAT MUZIK DAN MUZIK INSTRUMENTAL KADAZANDUSUN 
TAMBUNAN 

1. Pendahuluan 



Sabah merupakan salah sebuah negeri di Malaysia Timur yang mempunyai 
lebih kurang lima puluh lima bahasa. Lebih daripada tiga puluh bahasa 
dipunyai oleh keluarga-keluarga bahasa pribumi Dusun, Murut dan Paitan. 
Keluarga-keluarga bahasa ini pula diklasifikasikan sebagai sebahagian 
daripada Stok Borneo yang merupakan sebahagian daripada Superstok 
Western Ausronesian yang termasuk di dalam bahasa-bahasa Austronesian. 
Keluarga bahasa Dusun mempunyai empat belas bahasa pertuturan, dengan 
bahasa Kadazandusun adalah bahasa yang terbesar (King dan King 1984). 

Bilangan kaum Kadazandusun berjumlah lebih kurang satu pertiga 
daripada jumlah penduduk negeri Sabah dan membentuk kompleks 
kebudayaan yang terbesar di Sabah (Joseph Pairin Kitingan 1 982:62). 1 
Secara tradisional, mereka mendiami kawasan pantai barat dan tanah rata 
pedalaman negeri Sabah serta mempunyai kesamaan asas dari segi sejarah 
lisan, struktur sosial, sistem keturunan, sistem kepercayaan, pertanian, 



kebudayaan kebendaan, upacara dan amalan adat istiadat. 

Jumlah penduduk Kadazandusun di kawasan tanah rata Tambunan 
adalah sekitar 30,000 orang dan boleh dibahagikan kepada lima subdialek 
utama. Kelima-lima kumpulan yang dimaksudkan itu adalah Liwan, Tagaas, 
Tambunan, Tuhauwon dan Kuruyou, tetapi nama-nama tersebut jarang 
digunakan pada masa kini. Daripada kumpulan-kumpulan ini, Liwan adalah 
kelompok Dusun dari Ranau yang berpindah ke kawasan Tambunan lebih 
kurang seratus lima puluh tahun yang lalu. Kumpulan Kuruyou pula 
merupakan asal-usul orang Kuijau, sekumpulan Dusun yang mendiami 
kawasan tanah rata Keningau yang terletak di selatan Tambunan. Istilah- 
istilah yang lain berasal dari nama struktur rumah panjang dan corak 
penempatan yang digunakan oleh kumpulan-kumpulan yang lain di kawasan 
itu yang dengan kumpulan Kuruyou, mendiami kawasan tersebut sejak zaman 
dahulu kala. Orang Tagaas merupakan orang-orang bukit yang membina 
kediaman mereka di kawasan di sekeliling gunung menggunakan pokok kayu 
tagaas, sementara Tuhauwon biasanya menanam pucuk tuhau berdekatan 
dengan kediaman mereka. Kumpulan Tambunan pula dikatakan timbun atap 
rumah mereka dengan daun-daun tolidus. Walaupun nama Tambunan pada 
masa kini merujuk kepada keseluruhan daerah yang terdiri daripada kelima- 
lima subdialek tersebut tadi, tetapi sebenamya subdialek Tambunan yang 
kecil digunakan dalam pertuturan terutamanya di kampong-kampung 
Lumandou, Maras-Karas, Tibabar, Noudu, Botung, Timbou, Karanaan dan 
Lintuhun (komunikasi peribadi Ex-Sgt. Datuk F.X. Kitingon Sabanau). 

Seperti orang Dusun yang lain, penduduk tanah rata Tambunan mengesan 
sejarah lisan mereka daripada Nunuk Ragang (nunuk = pokok banyan, 
aragang = merah), sebuah tapak di atas sungai Liwagu berhampiran Ranau, 
dan menghormati Aki Nabalu ("Atuk Nabalu") atau Gunung Kinabalu sebagai 
tempat kediaman roh-roh mereka yang telah meninggal dunia. Mereka 
mempunyai sistem keturunan dwisisi dan tinggal di kampung yang dahulunya 
terdiri daripada rumah-rumah panjang. Beras daripada padi yang ditanam di 

kawasan basah di tanah rata dan di bukit pada altitud yang lebih tinggi, 
merupakan makanan utama seharian. Mereka juga bergantung kepada 
karabau atau kerbau sebagai pembajak atau pengangkutan, bekalan daging 
untuk pesta keramaian, dan sebagai komponen utama dalam hantaran 
perkahwinan. 

Orang Kadazandusun mempunyai kepercayaan kepada Tuhan yang 
dikenali di Tambunan sebagai Kinoringan atau Minamangun ("Pencipta"). 
Kinoringan atau Minamangun agak berbeza daripada rogon atau hantu-hantu 
iblis dan rusod-rusod atau koduduwo, iaitu tujuh jenis roh manusia. Jenis roh 
yang keempat, iaitu bambarayon atau semangat-semangat padi, dihormati 
secara tradisional semasa kaamatan atau pesta menuai yang dirayakan 
setahun sekali. 

Amalan agama tradisional memerlukan perkhidmatan bobolian atau 
perantaran untuk roh yang menyanyikan mogondi' atau canta pawang yang 
sukar difahami sebagai sebahagian daripada upacara agama untuk 
mententeramkan dan memuaskan rogon. Bobolian biasanya terdiri daripada 
kaum perempuan, tetapi di Tambunan, kaum lelaki juga boleh menjadi 
perantara (kaum lelaki dan perempuan menikmati status yang sama dalam 
masyarakat Dusun). Pada masa kini kebanyakan kaum Kadazandusun tidak 
lagi memerlukan perkhidmatan bobolian tetapi memelihara pandangan dunia 
kebudayaan sebagai pemeluk agama Kristian dari pelbagai denominasi, 
dengan gereja Katolik merupakan yang paling ramai. 

Walaupun penduduk Tambunan tidak mempunyai istilah yang khusus 
untuk "muzik," mereka mempraktikkan pelbagai jenis muzik vokal dan muzik 
instrumental. Selain daripada mogondi', mereka juga mempersembahkan 
berbagai-bagai jenis sinding atau nyanyian tradisional dan kontemporari 
termasuk lagu cinta, lagu perang dan lagu yang berkaitan dengan meminum 
tapai atau minuman keras daripada beras. Di Tambunan, kedua-dua kaum 
lelaki dan perempuan dibenarkan main alat-alat muzik. Kanak-kanak pula 

biasanya memperolehi kemahiran melalui pemerhatian dan latihan tetapi 
kadangkala ibu bapa dan moyang memberi tunjuk ajar dalam membuat alat - 
alatdan persembahan. 2 

2. Membranafon 

Orang Tambunan hanya mempunyai satu jenis membranafon iaitu karatung 
yang juga dipanggil gandang atau gondang di sebelah utara daerah ini. 
Gendang ini diperbuat daripada kayu jenis lembut yang berukuran satu meter 
panjang dan mempunyai diameter lebih kurang 30 sentimeter. la juga 
mempunyai satu kepala yang diperbuat daripada kulit lembu atau kambing 
yang dibalut kepada badan dengan rotan serta diselaraskan dengan pasak- 
pasak penyelaras luaran yang dipanggil binsolot atau ponginsolot (I i hat Rajah 
I). Gendang ini boleh dipalu dengan pemalu atau tutuntung yang mungkin 
merupakan sebatang kayu dengan penghujungnya dilekatkan dengan lilin 
lebah atau sopinit (juga dikenali sebagai sipinit, sopilut atau sopihut), atau 
dengan punggur pokok kelapa yang keras. 



karatung 



binsolot/ 
ponginso] ot 




tuntung 
sopini t 



Rajah 1 : Karatung 

Biasanya badan gendang ini berbentuk silinder seperti batang kayu. 
Walau bagaimanapun, salah satu contoh gendang yang terdapat di Kampung 
Toboh didapati mempunyai badan yang diukir dan dibentuk seperti tajau atau 
kakanan (karatung kakanan). Pada masa kini, adakalanya sebuah kepala 



gendang dipakukan kepada badan gendang tersebut. Sekiranya tidak terdapat 
kulit, kepala gendang yang rosak boleh diganti dengan satu lapisan papan 
lapis, dan dengan itu mengubahkan membranafon tersebut kepada idiofon 
(lihat Gambar I dan II). 

Karatung dimainkan dengan alat-alat muzik yang lain sebagai pengiring 
irama kepada magarang atau tarian. 3 la biasanya diletakkan secara melintang 
di atas lantai sementara pemainnya duduk bercelepak untuk mengelakkannya 
daripada bergerak semasa persembahan. la juga boleh disokong dengan kaki 
pemain jika pemain tersebut duduk di atas sebuah kerusi atau bangku, atau ia 
boleh didirikan tegak jika pemainnya berdiri. 

3. Idiofon 

Di Tambunan, idiofon yang paling biasa didapati adalah gong gangsa atau 
tembaga. Ini termasuklah kumpulan gong sopogandangan yang terdiri 
daripada tujuh gong yang bergantung yang mempunyai saiz yang berlainan, 
satu gong kecil yang dipegang dengan tangan, dan juga gendang karatung. 
Selain daripada nama generiknya, setiap gong ini mempunyai nama yang 
menandakan bunyi atau irama yang dihasilkan olehnya. Nama-nama muzikal 
ini berbeza mengikut subdialek dan kampung. Gong kecil yang dipegang 
dengan tangan biasanya dipanggil koritikon (koritik = mengetuk secara 
berirama) tetapi ia boleh juga dipanggil sarakan (sarak sarakan menunjukkan 
satu kelajuan yang pantas). 

Setiap kampung mempunyai sekurang-kurangnya satu sopogandangan, 
dan setiap gong daripada koleksi tersebut merupakan milik individu. Sekiranya 
sesuatu jenis gong tidak terdapat untuk satu bahagian muzikal yang tertentu, 
gong yang lain yang mempunyai persamaan dari segi saiz dan bentuk 
digunakan sebagai ganti. Demikian itu, lama-kelamaan nama-nama generik 
gong-gong ini lebih cenderung dilupakan sementara nama-nama muzikal 

masih kekal. Seperti ini, perhubungan penyelarasan gong berbeza mengikut 
kampung dan upacara, sedangkan irama-irama dan corak-corak kolotomik 
individunya merupakan sifat muzik kumpulan subdialek kampung tersebut. 




tawag Longtyunflon kutokutowon / / kurlbadon bobcgon 
tagung tohoinbou/tol ombou tagung tatah i s/ Lata I is 




karatung 




Rajah 2 : Sopogandangan 



kori t ikon 



Sopogandangan dari Kampung Karanaan terdiri daripada gong-gong yang 
berikut (termasuk karatung): 



Nama Generik 



Nama Muzikal 



sanang sumanng 
sanang lapis 
sanang tinukul 
sanang sandangau 
tagung tokodo/laid 
tagung tagaiyo/buah 
tawag laid 
tawag buah 



koritikon 

bobogon 

kuribadon 

kutoukutowon 

tagung tatahis 

tagung tohombou 

tongtoongon/tawag tawagon 

tawag/tawag manawag 

Dalam kes ini, semua gong diperbuat daripada tembaga, kecuali tawag 
buah- yang diperbuat daripada gangsa. Dari pandangan pemerhati, alat-alat 
muzik ini disusun dari kanan ke kiri dalam aturan berikut: koritikon, karatung, 
seterusnya gong-gong yang bergantung bobogon, kuribadon, tagung 
tatahis/tatalis, tagung tohombou/tolombou, kutoukutowon, tongtoongon dan 
tawag (Lihat Rajah 2; Gambar III - VII). Kadangkala saiz bobogon adalah 
sedikit lebih besar daripada saiz kuribadon. Nama-nama muzikal kedua-dua 
tawag masing-masing bermakna "tagung bunyian kecil" dan "tagung bunyian 
besar," sementara nama-nama generik setiap tawag ini merujuk kepada saiz 
alat tersebut. 4 Gong-gong yang bergantung ini digantungkan kepada sebuah 
rangka kayu. 

Setiap gong mempunyai satu tombol atau bubud. Keempat-empat jenis 
sanang mempunyai tandang atau permukaan hadapan yang leper dan sisi- 
sisi yang dalam, dengan diameter di bahagian hadapan lebih panjang 
daripada diameter di bahagian belakang. Kedua-dua tagung merupakan 
gong-gong yang besar yang diperbuat daripada tembaga yang nipis, dengan 
sisi-sisi yang pendek. Di sebelah hadapan tagung-tagung ini terbentuk satu 
permukaan yang timbul atau dulung, dan setiap gong mempunyai diameter di 
hadapan dan di belakang yang lebih kurang sama ukurannya. Kedua-dua 
gong jenis tawag juga mempunyai dulung, tetapi dulung jenis ini merupakan 
gong yang bersisi dalam dengan diameter bahagian hadapan yang lebih 
besar daripada diameter bahagian belakang. 5 

Setiap gong yang bergantung dipalu pada bubudnya dengan sebatang 
kayu yang mempunyai penghujung yang disalut dengan sopinit, manakala 
koritikon pula >yAyA dipalu dengan batang pokok kelapa untuk 
menghasilkan bunyi yang kuat (kedua-dua jenis pemalu dipanggil tutuntung). 
Apabila sopogandangan mengiringi magarang atau tarian, muziknya juga 
dipanggil magarang. Transkripsi 1 menunjukkan satu bahagian daripada 
permulaan persembahan magarang di Kampung Karanaan. 



Koritikon mengetuai kumpulan gong dan membuka dengan motif seperti 
lyiyxt, sebelum memulakan iramanya seperti ^AUH.u yang 
merupakan ciri utama. Karatung dimainkan kemudian dan mempunyai irama 
yang serupa dengan irama koritikon. Ini diikuti pula dengan bobogon yang 
berpadu dengan motif karatung pertama serta mengulanginya. Gong 
bergantung yang lain bermula dalam aturan berikut: kuribadon, 
kutoukutowon, tagung kecil, tagung besar, tongtoongon dan seterusnya 
tawag. Di sini kedua-dua bahagian tagung yang berpadu memperuntukkan 
irama asas magarang yang menyokong irama koritikon dan karatung yang 
bersinkopasi. Corak-corak gong yang lain membentuk rangka berirama di 
antara bahagian koritikon dan bahagian karatung. Secara keseluruhan, tempo 
komposit magarang nampaknya terjatuh di bawah rentak 6/8 atau 1 2/8. 

Selain daripada magarang pada upacara perayaan, sopogandangan juga 
boleh digunakan di upacara pengebumian. Corak muzik ini yang dikenali 
sebagai dunsai dikatakan mengikuti corak perlahan yang berulang-ulang 

seperti I *•*•*-. Muzik ini dimainkan di upacara pengebumian di kawasan 
pusat daerah tersebut, tetapi tidak dimainkan di kampung-kampung yang jauh 
ke utara atau selatan kerana persembahan gong dan muzik dianggap tidak 
sesuai untuk perkabungan. Dalam kes-kes sedemikian, upacara 
pengebumian diumumkan dengan bedilan meriam bambu yang dinamakan 
tungkobong. 

Gong-gong ini adalah dipercayai sangat tua dan ramai orang tidak tahu 
tentang asal-usulnya tetapi cuma mengatakan bahawa gong-gong tersebut 
merupakan pemberian Kinoringan dan datang dari Nunuk Ragang. Walau 
bagaimanapun, sesetengah orang mendakwa bahawa pada masa dahulu 
gong-gong ini ditukar beli dari negeri Brunei ke kawasan pedalaman. Seperti 
tempayan, gong-gong sering dijadikan bahan berian perkahwinan, tetapi 
zaman sekarang gong-gong kecil Cina yang berukiran juga digunakan untuk 
tujuan ini. 

4. Erofon 

Erofon yang paling ringkas dimainkan di Tambunan merupakan suling. Suling 
adalah seruling yang ditiup di bahagian hujung yang mempunyai lima atau 
enam lubang, berukuran lebih kurang 20 sentimeter panjang, dan diperbuat 
daripada bambu sumbihing atau sumbiling. Kadangkala suling juga dipanggil 
sumbihing atau sumbiling (lihat Rajah 3). la dimainkan sebagai kegiatan 
sampingan sendiri untuk mengisi masa lapang dan muziknya menyerupai lagu 
pelbagaijenis sinding. Transkripsi 2 menunjukkan persembahan suling oleh 
Christopher Jinni dari Penampang yang telah dibimbing oleh Ambrose Mudi 
dari Tambunan. Contoh ini menyerupai lagu "Jinulim batu lapan." Melodi 
pentatonik suling adalah berdasarkan kepada dua jengkel penarikan nafas A 
dan B dan mempunyai bentuk berikut: A, B, Al, B, A2, Bl, Al, B, A, B, A3, B. Di 
sini, Al ialah A yang ditransposkan satu oktafke bawah dan diakhiri dengan 
motif kenaikan oktaf, sementara A2 ialah A yang cuma ditransposkan satu 
oktafke bawah. A3 merupakan suatu variasi Al. B 1 mengikuti B tetapi 
mempunyai motif permulaan yang ditransposkan satu oktafke bawah (Gambar 
VIII). 



pongombltan 

pandangan depan 



suling enam lubang 

" — — . — a) pandangan belakang 

{dimainkan oleh Christopher Jinni) 

molohing tuntuduk ("thumb".* 
(dari Kampung Tikolod) 

Raj ah 3 : Suling 

Satu lagi seruling yang dimainkan di Tambunan ialah seruling turali atau 
turahi yang ditiup menggunakan hidung. Mat ini juga diperbuat daripada 
bambu sumbiling dengan ukuran satu meter panjang. Teknik persembahan 
dan penandaan lubang-lubang berbeza mengikut pemainnya. 

Transkripsi 2 : Christopher Jinni bermain suling 




Mat ini biasanya diangkat ke arah kanan sementara lubang hidung kiri 
meniup pongunian, sebuah lubang yang dipotong pada hulunya. Ibu jari kiri 
mengendalikan pongirusan, sebuah lubang di pusat belakang, sementara 
tangan kiri memainkan ketiga-tiga lubang mokurudu di sebelah bawah 
bahagian hadapan. Apabila membina alat muzik ini, bahagian pongunian 
dipotong terlebih dahulu dan bahagian mokurudu terakhir sekali. 



Walaupun secara tradisional, turali merupakan seruling hidung, pada 
zaman sekarang ia kadangkala diubah suai menjadi seruling yang ditiup 

dengan mulut. Dengan demikian, alat ini bolehlah berukuran sependek 40 
sentimeter. Pongunian dipotong ke dalam sisi hulunya, dan sebahagiannya 
dilitupi oleh bambu untuk bahagian mulut (lihat Rajah 4). Teknik meniup turali 
dengan menggunakan mulut lebih mudah daripada teknik meniup dengan 
hidung yang memerlukan kemahiran yang sangat cekap. Sesetengah pemain 
menggemarkan teknik yang menggunakan mulut kerana turali masih boleh 
dimainkan ketika pemain menghidapi selsema, apabila teknik menggunakan 
hidung tidak boleh digunakan (Gambar IX dan X). 

Di kebanyakan kampung, turali selalunya dimainkan untuk meluahkan 
perasaan sedih apabila seseorang meninggal dunia. Dalam kes sebegini, 
muzik juga boleh berfungsi sebagai cara untuk mengumumkan kematian 
seseorang. Pada ketika yang lain, turali dimainkan untuk meluahkan perasaan 
sedih dalam konteks yang lain seperti cinta. Bunyinya bemada kesayuan. 

Walau bagaimanapun, penduduk-penduduk kampung-kampung di 
kawasan jauh ke utara atau selatan tidak mengaitkan turali dengan 
kesedihan, dan ia tidak dimainkan dalam acara yang berkaitan dengan 
perkabungan apabila persembahan muzik dianggap tidak sesuai. Di sini, turali 
dimainkan sebagai satu bentuk hiburan individu dan muziknya selalunya 
menyerupai lagu berjenis-jenis sinding atau mogondi. 

Turali hidung tradisional 

Raj ah 4: Turali 

Transkripsi 3 : Jinulim bermain Turahl 

Sebahagian daripada nota muzik persembahan turahi oleh wanita 
bernama Jinulim dari Kampung Timbou ditunjukkan dalam Transkripsi 3 dan 
memperlihatkan corak muzik perkabungan Tambunan. la menggunakan dua 
oktaf daripada material tonal pentatonik dan bermula dengan motif langkahan 
ke bawah dalam oktaf yang tinggi. Kebanyakan muzik ini merupakan selang 
seli di antara material berdasarkan kepada jatuhnya ke motif tonik dalam 
jengkel penarikan nafas kedua dan hiasan melismatik ke atas yang pantas di 
kalangan nada yang tinggi dalam jengkel penarikan nafas ketiga. Selepas 
menyelang seli corak-corak ini dalam oktaf tinggi, Jinulim mengulanginya 
dalam oktaf yang rendah. Corak-corak ini menggambarkan bunyi tangisan 
seseorang yang berkali-kali mengatakan Idi Idi Oroi Idi (idi = "ibu", oroi = 
ekspresi kesedihan), menunjukkan perkabungan untuk kematian seorang ibu. 

Selang panjang pada nada kelima dalam oktaf yang rendah, seperti yang 
diperhatikan dalam jengkel penarikan nafas yang keenam, adalah khusus 
kepada gaya muzik ini, seperti juga tril-tril tonik yang dicadangkan seduan 
pada setiap penghujung jengkel. Seruling yang dimainkan dalam contoh ini 
adalah seruling yang ditiup dengan mulut. 

Sompoton atau organ yang ditiup dengan mulut mungkin merupakan 
erofon yang paling terkenal dari Tambunan. Seperti yang ditunjukkan dalam 
Rajah 5, alat ini terdiri daripada sebiji labu atau korobu dan lapan paip yang 
diperbuat daripada bambu sumbiling. Apabila membuat sompoton, pemain 
mula-mula memotong lombohon ("bunyian yang dalam"), iaitu kedua-dua paip 
yang terbesar; di mana salah satu akan mengeluarkan bunyi dan yang satu 
lagi akan digunakan semata-mata untuk mengimbangkan rakitnya. Monongkol 
seterusnya dipotong, disusuli dengan suruk dan seterusnya keempat-empat 
paip yang terpendek dipotong dalam aturan berikut: baranat, randawi, 
tuntuduk dan tinangga. Keempat-empat nama ini merujuk kepada jejari yang 
memainkan paip. Semasa persembahan, baranat, randawi dan tuntudukbo\eh 
ditutupi dari atas dengan jejari utama tangan kanan untuk mengelakkannya 
daripada mengeluarkan bunyi. Lubang-lubang luar yang kecil dipotong di 
sebelah bawah sisi-sisi monongkol, suruk dan tinangga; ini akan ditutup 
dengan ibu jari dan jejari tangan kiri untuk membolehkan paip-paip ini 
mengeluarkan bunyi apabila dimainkan. Paip-paip ini disusun ke dalam 
sebuah rakit yang berlapisan dua dan diikat dengan tali rotan. Seterusnya 
tujuh sodi atau lidah dipotong daripada pokok polod dan disisipkan ke dalam 
sebelah bawah sisi setiap paip (kecuali satu lombohon) dengan sopinit. Paip- 
paip tersebut juga ditutupi dengan sopinit di hujung sebelah bawah. Apabila 
sebuah lubang telah dipotong menurut saiz yang dikehendaki ke dalam labu, 
rakit dimasukkan supaya sodi disembunyikan di dalam. Lubang itu kemudian 
ditutupi dengan sopinit. 

had bunyi 







Rajah 5 : Sompoton 






Sompoton boleh dipegang dalam tiga kedudukan asas. Sekiranya pemain 
berdiri, alat ini dipegang dengan paip-paipnya tegak ke atas atau condong ke 
arah kanan pemainnya. Ini selalunya menunjukkan pandangan keempat- 
empat paip yang terpanjang kepada pemerhati. Sekiranya pemain sedang 
duduk, sompoton itu boleh dipegang supaya keempat-empat paip terpanjang 
bersandar di atas bahu kiri pemain. Mengikut cara ini, tangan kanan dan kiri 
mestilah bersilang di hadapan dada dan ini membolehkan penggunaan jejari 
dalam pelbagai jenis kedudukan. Muzik yang dimainkan dalam kedua-dua 
jenis kedudukan menghasilkan dengungan lombohon. Lombohon boleh 
diberikan peranan bermelodi jika alat itu diterbalikkan sementara pemainnya 
duduk supaya paip yang terpanjang boleh ditutupi dengan menggunakan 
paha jikadikehendaki. 



Muzik sompoton boleh meniru magarang atau sinding, atau semata-mata 
menjadi ciptaan pemain itu sendiri. Alat ini dimainkan dalam banyak konteks. 
la boleh digunakan sebagai kegiatan sampingan sendiri atau hiburan awam di 

sesuatu keramaian. la juga boleh digunakan sebagai pengiring solo untuk 
magarang sekiranya tidak terdapat sopogandangan. Dalam kes perkahwinan 
yang sudah ditentukan, suami boleh bermain sompoton untuk menggalakkan 
isterinya supaya rasa rapat dan mesra dengannya. 

Persembahan sompoton solo oleh Thadius Yongut dari Kampung Tikolod 
yang ditunjukkan dalam Transkripsi 4 menyerupai magarang. Di sini, rentak 
asas dan irama magarang yang disinkopasikan jelas diperhatikan, dengan 
melodi-melodi pentatonik di kalangan paip-paip yang lebih pendek seperti 
kombinasi corak-corak gong. Thadius menggunakan dua jenis corak melodi 
asas yang pertama merupakan tema pergerakan ke atas dua jengkel 
penarikan yang pertama dan kedua ialah tema pergerakan ke bawah jengkel 
penarikan yang ketiga dan keempat. Semua motif bermelodi yang lain dalam 
contoh ini adalah variasi ke atas kedua-dua corak ini. Ini dimainkan sementara 
pemain itu memegang sompoton dengan tegak ke atas dan dengan itu 
lombohon berfungsi sebagai dengung sepanjang persembahan tersebut 
(GambarXI-XIII). 

Transkripsi 4 : Thadius bermain Sampoton unt.uk tarian Magaremg 

J. 




p — r^f^^r— =f= f—r 

Sekumpulan tiga hingga enam atau lebih sompoton yang diiringi oleh satu 
koritikon boleh digunakan untuk magarang. Sekiranya tidak terdapat koritikon, 
sebuah karatung boleh digunakan. Kaum wanita selalunya menggunakan 
sompoton hanya sebagai alat muzik solo, manakala kaum lelaki pula 
kadangkala menggunakannya dalam persembahan kumpulan. Transkripsi 5 
mengilustrasikan suatu persembahan muzik magarang yang menggunakan 
tiga sompoton dan satu koritikon di Kampung Tikolod. Koritikon mempunyai 
irama yang berulang-ulang dan serupa dengan persembahan 
sopogandangan, tetapi bermula selepas sesetengah daripada persembahan 
tersebut. Ketiga-tiga sompoton memainkan material bermelodi yang sama 
dalam irama contoh sebelum ini (Gambar XIV). 

Transkripsi 5 : Muzik Magarsaig oleh kumpulan Sontpoton dengan Roritikon 

Walaupun Kampung Tikolod hanyalah sebuah perkampungan yang kecil, 
namun ia terkenal di seluruh Sabah dengan pembuatan sompotonnya. Sejak 
dahulu hingga hari ini, alat-alat muzik ini pertukar-ganti dari Kampung Tikolod 
kepada banyak kumpulan Dusun yang lain. 

Bungkau atau "jaw's harp" merupakan erofon terbuka yang diperbuat 
daripada pokok polod dan dipotong dengan pisau yang tajam untuk 
menghasilkan sodi yang nipis yang bergetar dengan bebas (lihat Rajah 6). 
Butiran-butiran sopilut boleh ditambah kepada sodi untuk merendahkan 
nadanya. Mat ini berukuran antara 10 dan 15 sentimeter, dan boleh disimpan 
di dalam tangkap atau sarung yang diperbuat daripada bambu sumbiling. Sodi 
bergetar apabila pemain mengetuk kokombitan sementara mengepit bungkau 
di antara kedua-dua bibimya (Gambar XV). Kadangkala dua atau tiga 
bungkau boleh dipegang dari hujung dan dimainkan bersama-sama untuk 
menguatkan lagi bunyinya. 

Rajah6:Bungkau 

Persembahan bungkau merupakan satu bentuk hiburan persendirian 
ketika berehat. Terdapat lima jenis persembahan bungkau tradisional di 
Tambunan. 6 



Bungkau ponininong do tugarang dimainkan pada waktu awal pagi untuk 
menarik cicak kecil supaya keluar dari bambu, untuk dimasak dan dij adikan 
makanan. Ini berdasarkan corak irama yang berulang-ulang: 



winun-liHii 11 



Bungkau sinkokolu meluahkan perasaan sedih apabila seseorang teman 
karib atau abang akan berpergian. la juga boleh dimain sebagai suatu bentuk 
peringatan dan berdasarkan corak berikut: 



<*> hi: Urn ram 



Bungkau kaamatan dimainkan selepas musim menuai. Bentuk ringkas 
iramanya adalah seperti berikut: 



w milium 



Bungkau tintod susumangod dimainkan semasa menghantar pahlawan- 
pahlawan yang menuju ke tempat peperangan yang jauh, dan sebagai salam 

apabila mereka kembali pulang. Corak asas yang berulang-ulang adalah 
seperti berikut: 



w JLJLiii unii anil. 



Transkripsi 6 : Simon lugging bermain Bungkau untuk tarian Maffarang 

Bungkau sumagarang gulugulu meniru corak gong magarang. Sebahagian 
yang ringkas daripada persembahan Simon Ingging dari Kampung Pomotodon 
ditunjukkan di Transkripsi 6. Notasi staf barat sama sekali tidak sesuai untuk 
mentranskripkan muzik bungkau ini dan dengan itu sistem yang sebelum ini 
dihasilkan untuk penyelidikan di Papua New Guinea telah digunakan (Pugh- 
Kitingan 1975: 103-147, 1977: 207-220,1980,1981: 448-489,1982,1984: 98- 
103). Setiap garis mewakili frekuensi yang ketara, sementara saiz kepala nota 

menunjukkan intensiti relatif. Oleh kerana spektra instrumental belum lagi 
diukur, frekuensi yang paling kedengaran dilabel mengikut notasi sifer /F/ 
sebagai asas. Irama magarang jelas kelihatan dengan bentuk melodinya yang 
berubah-ubah sepanjang keempat-empat frasa. 

5. Kordofon 

Tidak seperti alat-alat yang telahpun dibincangkan, alat-alat muzik tradisional 
yang bertali di Tambunan hampir keseluruhan digantikan dengan gitar moden 
yang mengiringi sinding Kadazan masa kini. 

Tongkungon atau ziter dimainkan terutamanya sebagai pengiring solo 
untuk tarian magarang sekiranya tidak terdapat sopogandangan dan juga 
merupakan satu bentuk hiburan persendirian. Alat muzik ini berukuran lebih 
kurang 70 sentimeter panjang dan diperbuat daripada noda bambu poring 
yang besar. Sebuah lubang yang sederhana besar dibuat di bahagian 
belakang bambu yang menghadap pemainnya untuk membesarkan resonan, 
dan tanggalan nipis dipotong ke dalam permukaan bambu untuk membentuk 
tali. Tali-tali ini diselaraskan pada setiap hujung oleh potongan-potongan 
bambu rotan atau bambu yang dipanggil pomodu. Terdapat tujuh tanggalan 
bambu, setiap jalur diberi nama sama seperti nama-nama yang terdapat pada 
ketujuh-tujuh gong bergantung dalam sopogandangan. 7 

Rajah 7 : Tongkungon yang dimainkan oleh Soinggo 

Struktur tongkungon Soinggo, seorang wanita yang berasal dari Kampung 
Timbou ditunjukkan dalam Rajah 7. Terdapat tiga tanggalan di sebelah 
mainan kanan, dari sebelah pemain ke sebelah luar, dinamakan tongtoongon, 
tawag dan kutoukutowon. Pada sebelah mainan kiri, dari sebelah pemain 
kepada sebelah luar, terdapat empat tanggalan yang dinamakan kuribadon, 
tagung tohison, tagung tohombou dan bobogon (Gambar XVI dan XVII). 



Transkripsi 7 menunjukkan permulaan persembahan tongkungon oleh 
Soinggo. Seperti yang ditunjukkan dalam bentuk ringkas nada selepas 
transkripsi, Soinggo telah menyongsangkan nama-nama sesetengah tali 
tongkungon daripada susunan nada gong dalam sopogandangan. Justeru itu, 
pada sebelah kiri alat muziknya, kuribadon diberikan nada yang lebih tinggi 
daripada bobogon dan tali tagung yang bernada lebih rendah dinamakan 
tagung tohison manakala yang bernada lebih tinggi dipanggil tagung 
tohombou. Walau bagaimanapun, irama dan struktur melodi magarang masih 

jelas kedengaran dalam persembahannya. Satu versi notasi staf barat yang 
dimodifikasi di mana garis-garis staf yang berlebihan telah ditinggalkan telah 
digunakan untuk transkripsi ini. 

Transkripsi 7 : Soinggo bermain Tongkungon 

Muzik untuk tongkungon Tambunan selalu menyerupai magarang. Alat ini 
boleh dimainkan sementara pemain berdiri dan menari dengan kakinya, atau 
dipegang di atas pangkuan dan adakalanya disandarkan pada dinding 
semasa pemainnya duduk. Sungguhpun kedua-dua kaum wanita dan kaum 
lelaki boleh bermain tongkungon, persembahan seseorang lelaki kadangkala 
lebih mudah dengan hanya memetik kedua-dua tali serentak dengan rentak 
magarang. 

Biasanya tongkungon digunakan sebagai alat muzik solo. Walau 
bagaimanapun, kadangkala dua pemain tongkungon boleh mengiringi 
magarang. Dalam keadaan sebegini, salah seorang pemain memetik tali 
tersebut dengan cara yang menyerupai ketujuh-tujuh gong bergantung, 
seperti dalam contoh sebelum ini, sementara pemain yang seorang lagi 
mengetuk salah satu daripada tali tongkungon kedua dengan batang bambu 

dalam irama koritikon. 



Sundatang merupakan suatu lut bertali dua yang sangat jarang ditemui, 
yang diperbuat daripada nangko atau kayu nangka. la berukuran lebih 
daripada satu meter dan struktumya ditunjukkan dalam Rajah 8. Kedua-dua 
talinya dipanggil pongombitan ("itu yang dipetik"). Daripada ini, kawat 
kedengaran lebih kurang major terenam di bawah tansi yang diletakkan pada 
nangat den gan sebutir sopihut. Pemain memetik tali-tali dengan tangan kanan 
di atas pininodu atau pasak, sementara memberhentikan tansi dengan jejari 
tangan kiri pada tuai atau fret-fret rotan (Gambar XVIII). 

Rajah 8 : Sundatang 

Alat muzik ini boleh dimainkan untuk hiburan persendirian, tetapi ia 
biasanya digunakan untuk mengiringi tarian apabila ia mungkin diiringi oleh 
koritikon. Tarian yang diiringi alat ini dinamakan magaranga sundatang. Tarian 
ini mempunyai rentak asas yang sama dengan magarang biasa, tetapi gerak 
geri penari-penari lebih terkawal - tangan mereka tidak diangkat begitu tinggi 
atau dibuka begitu jauh seperti dalam magarang biasa. Muzik ini yang lebih 

perlahan dan terkawal sesuai untuk tarian yang dipersembahkan di ruang 
yang lebih terhad. 




Transkripsi 8 menunjukkan permulaan persembahan sundatang oleh 
Kimoi, seseorang wanita berusia dalam lingkungan 50 tahun yang berasal dari 
Kampung Timbou. Beliau merupakan salah seorang daripada pemain 
sundatang yang masih terdapat di Tambunan. Dalam contoh ini, bunyi kawat 
terbentuk sokongan yang berulang-ulang di bawah nada-nada tansi seperti 
dengungan lombohon dalam muzik sompoton. Apabila dihentikan pada fret 
pertama, nada tansi terletak satu oktaf di atas kawat. Struktur melodi ini terdiri 
daripada frasa melismatik yang panjang, di mana setiap frasa berakhir dengan 
kenaikan minor ketiga di antara tansi yang tidak ditekan dan nada fretnya. 
Irama magarang ini disyorkan dalam corak disinkopaskikan tali kawat. 

Sundatang telah hampir pupus di Tambunan, kerana digantikan oleh gitar. 
Zaman sekarang ia sangat jarang ditemui. Kebanyakan belia-belia kampung 
tidak pernah pun melihat alat ini. 

6. Kesimpulan 

Penduduk-penduduk tanah rata Tambunan mempersembahkan bermacam- 
macam alat muzik tradisional. Kebanyakan daripada alat-alat muzik ini masih 
kagi dimainkan walaupun pengaruh daripada muzik-muzik luar melalui media 
radio dan televisyen semakin kuat. Walau bagaimanapun, kordofon jarang lagi 
dipersembahkan pada masa kini dan sundatang hampir-hampir dilupakan. 

Muzik instrumental Tambunan merupakan sifat kebudayaan penduduk- 
penduduknya yang kebetulan tetapi juga mempunyai fungsi. la boleh 
digunakan sebagai hiburan persendirian atau sebagai pengiring tarian yang 
penting. Kumpulan gong sopogandangan merupakan pengiring utama untuk 
tarian magarang. Sekiranya tidak terdapat sopogandangan, sompoton solo 
atau dalam kumpulan, tongkungon, sundatang, atau bungkau juga boleh 
digunakan. Di kawasan pusat daerah ini, sopogandangan juga boleh 
dipersembahkan di upacara pengebumian, sementara seruling hidung turali 
boleh digunakan untuk meluahkan kesedihan pada berberapa bulan selepas 
kematian seseorang. Di tempat lain, turali berfungsi sebagai kegiatan samping 
persendirian. 

Muzik ini boleh ditranskripkan dengan menggunakan notasi staf barat 
untuk dianalisis. Walau bagaimanapun, sistem transkripsi yang lain 
kadangkala lebih efektif dalam menghasilkan annotasi deskriptif untuk muzik. 
Sungguhpun pemerhatian yang deskriptif serta analitikal tentang muzik 
instrumental di Tambunan telah dipersembahkan di sini, lebih banyak 
penyelidikan diperlukan untuk memahami etnosemantik bagi muzik 
Kadazandusun. 

Nota 

1 Menurut sejarah, Melayu Brunei menggunakan istilah dusun untuk penduduk 
pribumi yang mengamalkan penanaman padi secara besar-besaran daripada 
pertanian berpindah-pindah. Mulbaligh-mulbaligh Roman Katolik mula-mula 
sekali mendapati bahawa nama /cac/aza/7 digunakan di kalangan Dusun pantai 
barat pada tahun 1 880an (Alliston 1966:51,52). Istilah ini adalah dikatakan 
berasal daripada kakadazan atau kakadayan (daripada "kedai" dalam bahasa 
Melayu) yang bererti "bandar" atau "penduduk bandar." Perkataan Kadazan 
digunakan dengan meluas dengan timbulnya parti-parti politik pada tahun 
1960-an. Pada masa itu, kedua-dua istilah Kadazan dan Dusun pada amnya 
masih digunakan kerana terdapat sesetengah orang menunjukkan 
kecenderungan untuk satu atau yang satu lagi dan nama-nama kampung 
atau bahasa tempatan adalah masih juga digunakan di beberapa tempat. 
Sejak tahun 1990-an, KDCA atau Koisaan Kobasanan Kadazandusun Sabah 
(Persatuan Kebudayaan Kadazandusun atau "Kadazandusun Cultural 
Association") telah menggabungkan kedua-dua istilah sebagai 
Kadazandusun. Selepas itu, istilah baru ini telah digunakan secara rasmi di 
peringkat kerajaan. 

2 Bantuan kakitangan di Bahagian Tekonologi Pendidikan, Kota Kinabalu 
meminjamkan alat-alat perakam dan pita-pita salinan serta slaid fotografik 
adalah sangat dihargai. Oleh kerana tidak terdapat alat perakam "open-reel" 
yang berkualiti tinggi, rakaman luar dibuat menggunakan sebuah National 
Technics Cassette Recorder, mikrofon dan "headphones." Pita-pita kaset 
yang digunakan adalah TDK D60 (Ferric Oxide) dan TDK SA-X60 (Super 
Avilyn). Slaid-slaid fotografik adalah dibuat dengan menggunakan filem 
berwama Ektachrome dan sebuah kamera jenis Cannon 35mm. Pita-pita asal 
dibalut dengan daun timun dan ditandakan dengan sistem Swedish seperti 
slaid-slaid. Semua rakaman dan temubual dicatat dalam buku catatan luar. 
Contoh-contoh transkripsi muzik dan teks perbualan adalah diambil daripada 
salinan pita-pita asal. Oleh kerana tidak terdapat alat-alat pengukur nada, 

nada-nada yang ditunjukkan dalam transkripsi yang dibincangkan di sini 
adalah dianggarkan sepenuhnya dengan menggunakan telinga. 

3 Istilah yang digunakan untuk menari di Kampung Sinsuran adalah mongigol. 
Di tempat yang lain, ia dipanggil magarang. 

4 Sebutan /h/ dalam suku bahasa di Tambunan dari kampung Karanaan ke 
Kampung Timbou akan menjadi III dalam suku bahasa di Tambunan di 
kawasan yang lain. 

5 Susunan piawaian sopogandangan untuk sebuah gong yang dipegang 
dengan tangan, sebuah gendang dan ketujuh-tujuh gong yang bergantung 
temasuk tigasanang, dua agung dan dua tawag yang berbaris dari kanan ke 
kiri dari pemerhati adalah menjadi contoh kebanyakan kumpulan gong di 
daerah ini. Penduduk Kampung Kirokot di utara yang dahulunya dipanggil 
Liwan mempunyai satu sistem penyusunan yang berbeza. Sompogogungan 
mereka tidak tennasuk sebuah sanang yang dipegang dengan tangan atau 
sebuah gendang tetapi terdiri daripada tujuh gong bergantung termasuk 
empat jenis sanang, satu tagung and dua jenis tawag. Gong-gong ini 
digantung daripada pintalan tali rotan dari kiri ke kanan pandangan pemerhati. 

6 Dipetik dari rakaman yang dibuat dengan Simon Ingging dari Kampung 
Pomotodon. 

7 Tujuh merupakan angka piawaian tali-tali tongkungon di Tambunan 
walaupun di Kampung Kirokot terdapat contoh yang hanya mempunyai 5 tali 
sahaja. Perhubungan di antara struktur tongkungon dan kumpulan gong 
adalah didapati di kalangan kumpulan-kumpunlan Dusun yang lain seperti 
Kadazan Penampang dan Lotud di Tuaran. 

Gambar I : Sebuah karatung dari Kg. Nambayan. Sekeping papan lapis 
dipakukan pada kepala kulit yang rosak. 




Gambar II : Sebuah karatung yang berbentuk seperti tajau dari Kg. Taboh 




Gambar III : Kumpulan sopogandangan dari Kg. Karanaan bersama sebuah 
koritikon (kanan sekali), sebuah karatung dan tujuh gong yang bergantung. 

Gambar IV : Sebuah gong koritikon dan sebuah gendang karatung di Kg. 
Karanaan. 

Gambar V : Gong yang bergantung (dari kanan) bobogon, kuribadon dan 
tagung tatahis dari Kg. Karanaan. 




Gambar VI : Gong yang bergantung (dari kanan) kuribadon, tagung tatahis, 
tagung tohombu dan kutoukutowon di Kg. Karanaan. 

Gambar VII : Gong yang bergantung (dari kanan) kutoukutowon, tongtoonon 
dan tawag dari Kg. Karanaan. 




Gambar VIII : Christopher Jinni bermain suling. 




Gambar IX : Joseph Yamat dari Kg. Kuala Monsok bermain turali. 

Gambar X : Jinulim dari Kg. Timbou bermain turahi yang yang ditiup dengan 
mulut. 




Gambar XI : Thadius Yongut dari Kg. Tikolod bermain sompoton. 




Gambar XII : Thadius bermain sompoton dari arah belakang menunjukkan 
posisi jari. 

Gambar XIII : Sompoton Thadius yang dibuka menunjukkan paip tanpa bunyi 
dan sodi yang dibuat daripada polod dalam paip-paip lain. 




Gambar XIV : Kumpulan sompoton bermain bersama koritikon (kiri) di Kg. 
Tikolod. 




Gambar XV : Simon Ingging dari Kg. pomodoton bermain bungkau. 

Gambar XVI : Soinggo dari Kg. Timbou bermain tongkungon (sebelah kanan). 




Gambar XVII : Soinggo bermain tongkungon (sebelah kiri). 




Gambar XVIII : Kimoi dari Kg. Timbou bermain sundatang. 

